Rio de Janeiro (port. Styczniowo Rzyka) – miasto we połedniowo-wschodnij tajli Brazylije nad Atlantykym. Rozlygowane na kraju wyżki, postrzōd wiyrchōw, m. in. znōmo "Gowa Cukru" - "Pão de Açúcar", nad zatokōm Guanabara. Głowne miasto sztatu Rio de Janeiro. Ôd 1808 do 1821 roku prawe głowne miasto Portugalije - krōlewsko familijo ze Jōnym VI na przodku schrōńōła sie tukej przed inwazyjōm armije napoleōńskych. We lotach 1822-1960 Rio de Janeiro bōło głownym jastym niypodlygłyj Brazylije, podwiela powstała Brasilia. Miasto je znōme skiż gryfnych plażōw (l.b. Copacabana, Ipanema), srogigo dynkmala Kristusa Zbawiciela ("Cristo Redentor") na gōrze Corcovado, nale przede wszyjskym ze kożdoroczniy ôbchodzōnygo bakusa. We 2016 roku bydzie gospodorzym Ôlimpijskich Igrziskōw.